Alvorlig ulykke En Personbil kom over i den forkerte side af vejen og tørnede sammen med modkørende varebil mellem Frejlev og Sønderholm vest for Aalborg En kvinde i 30'erne mistede livet onsdag eftermiddag ved en trafikulykke på Ny Nibevej mellem Frejlev og Sønderholm, oplyser Nordjyllands Politi. Kvinden kom kørende i en personbil, men pludselig kom den over i den forkerte side af vejen og stødte her frontalt sammen med en modkørende varebil. Manden, der sad ved rattet i varebilen, blev alvorligt kvæstet, oplyser politiet. Ny Nibevej var lukket i to timer efter ulykken, men vejen er igen delvis åben. /ritzau/

Opsummering:
En kvinde mistede onsdag eftermiddag livet i en bilulykke imellem Frejlev og Sønderholm.